যশোরের বেনাপোল কাস্টমস শুল্ক গোয়েন্দা বিভাগের উপ-পরিচালক সাইফুর রহমান জানান, সকালে দর্শনা জয়নগর চেকপোস্ট দিয়ে স্বর্ণের একটি বড় চালান ভারতে পাচার হচ্ছিল। খবর পেয়ে বেনাপোল রাজস্ব ও শুল্ক কর্মকর্তা ছবি রাণী দত্তের নেতৃত্বে একটি দল দর্শনা চেকপোস্টে অবস্থান নেয়। এসময় ঢাকা থেকে ভারতগামী একটি বাসের যাত্রী নুরুল ও মাসুদের ব্যাগ তল্লাশি করে ১৯টি স্বর্ণের বার ও ১১টি স্বর্ণের ছোট ছোট পিস পাওয়া যায়। যার আনুমানিক বাজারমূল্য এক কোটি ১০ লাখ টাকা।